**הקדמה**

הליקובקטר פילורי (Helicobacter Pylori) הינו חיידק נפוץ הנמצא בקיבה, בחלק ניכר של האוכלוסייה

הבוגרת (כ- 30% ויותר). תבחין הנשיפה הוא בדיקה שמיועדת לגלות את הימצאותו של החיידק ומבוססת על פרוק חומר כימי (אוראה) המכיל סמן (איזוטופ יציב 13-C, שאינו רדיואקטיבי והוא חסר כל נזק). הימצאות שיעור גבוה של הסמן באוויר הננשף מעידה על פרוק החומר הכימי והימצאותו של החיידק. בדיקה זו איננה פולשנית, היא קלה וידידותית לנבדק ומהווה אמצעי פשוט ויעיל גם להוכחת הצלחת טיפול אנטיביוטי להכחדת החיידק.

**הכנה לבדיקה**

1. נבדק שקיבל טיפול אנטיביוטי כנגד החיידק - יש להמתין לפחות 30 יום מגמר הטיפול טרם הגעה לבדיקת הכחדתו.
2. אין לבצע את הבדיקה במידה והנבדק נוטל אנטיביוטיקה כלשהי אלא רק לאחר 14 יום מסיום נטילתה
3. נבדקים המקבלים תרופות לדיכוי חומצת הקיבה (Zoton, Losec, Controloc, Omepradex, Gastro, Zantab וכו') צריכים להפסיק לקחת את התרופה 14 ימים לפני ביצוע הבדיקה.
4. יש להיות **בצום לפחות 4 שעות טרם הבדיקה**. בבוקר מותר לשתות מעט מים וליטול את התרופות השגרתיות .
5. **אין לעשן בבוקר הבדיקה**.

**מהלך הבדיקה**

1. במהלך הבדיקה, הנבדק נושף לתוך מבחנה ואח"כ שותה כוס מיץ המכיל את החומר המסומן.
2. לאחר כחצי שעה, מתבקש הנבדק לנשוף שוב לתוך המבחנה (לשם השוואת יחס האיזוטופים(.
3. הבדיקה אורכת כחצי שעה.

**מידע נוסף שחשוב לדעת**

1. **אילו מסמכים חשוב להביא?**
* הפניה מרופא: הכוללת את סיבת הבדיקה, מחלות הרקע, ותרופות קבועות שהנך נוטל/ת.
* התחייבות כספית (טופס 17) או אמצעי תשלום אחר.
* תעודת מזהה (תעודת זהות/רישיון נהיגה).
1. **למי להתקשר במידה ומתעוררות שאלות?**

לבירורים בנושא הבדיקה, ניתן לפנות למעבדה בטלפון 03-6974471 בימים א'-ה'.

ניתן לפנות גם באמצעות הדואר האלקטרוני לכתובת: gastro-lab@tlvmc.gov.il

**נשמח לעמוד לרשותך תמיד,**

**המעבדה הגסטרואנטרולוגית**

**המכון למחלות דרכי העיכול והכבד**

**מבחן נשימה, C-13, להליקובקטר פילורי**